Gary Valenciano

Si Edgardo Jose "Gary" Santiago Valenciano (namundag, Agosto 6, 1964), na bisto komo Gary V. asin Mr. Pure Energy, sarong kompositor, parakanta, asin parabayle na gtaga Filipinas. Igwa na siyang pinaguhit na 26 album. Ipinahiling niya an husay niya sa saiyang karera kan siya 11 beses nang nagawadan kan titulong "Best Male Performer" kan  Awit Awards. Kan taon 1998, an UNICEF Philippines tinokahan siya bilang Embahador kan nasabing ahensya. Sa kadakul niyang mga kanta, an mga minasunod an naglalataw na gayo: An "'Di Bale Na Lang", "Eto Na Naman", "Sana Maulit Muli", "Natutulog Ba Ang Diyos?", "Gaya ng Dati", "Pasko Na, Sinta Ko" at "Narito".

Sa presente, siya yaon sa tropa kan ABS-CBN asin parating napipili na magkanta kan mga teleseseryeng kantahon sa nasabing istasyon asin sa mga pelikula kan Star Cinema.

Kaamayi kan buhay/Edukasyon/Pamilya

Si Gary Valenciano namundag sa distrito nin Santa Mesa kan Syudad nin Manila kan 6 Agosto 1964. Siya an ikaanom sa pitong aki na Vicente Calacas Valenciano, sarong  Bicolano tubong Camalig, Albay asin  Grimilda Santiago y Olmo, sarong Puerto Rican tubong Arecibo. An mga magurang niya nagkatagboan sa Nweba York asin nagkaaragoman dangan nagestar sa Manila. Manta an ama niya Bicolano, an ina niya man Puerto Rican na may dugong Italiano. An ina niya, na mahilig sa musika, saro man na parakanta sa opera sa Manila kan mga 1960. Si Valenciano nagklase kan saiyang primarya asin sekundaryang eskwelahan sa La Salle Green Hills. An saiyang naagom iyo si Maria Anna Elizabeth "Angeli" Evangelista Pangilinan. Igwa sindang tolong aki na sinda Juan Paolo Martin (vocalist sa bandang Salamin), Jose Angelo Ga briel (parabayle), asin  si Kristina Maria Mikaela.

Kamugtakan sa salud

Enot nang nabareta na siya may diabetes. Kan Hulyo, ngonyan taon 2018, siya nag'agi sa heart bypass asin may nasirip an mga doktor na may nagpopoon na kanser sa saiyang toong bato. An mga siruhano pighale an 30 % kabtang kan saiyang bato ngane dai na maglakop pa an helang na ini.

Mga Pelikula

Toltolan 

 Mga parakantang Filipino